b'\n_START_ARTICLE_\nAcanthophis pyrrhus\n_START_SECTION_\nOpis\n_START_PARAGRAPH_\nSpada v rod Acanthophis, njeno telo pa je kratko in \xc4\x8dokato ter rahlo splo\xc5\xa1\xc4\x8deno. Glava ima zna\xc4\x8dilno diamantno obliko, rep pa je tanek in izjemno upogljiv. Odrasli primerki zrastejo v dol\xc5\xbeino do 70 cm. Barva ka\xc4\x8de A. pyrrhus je odvisna od okolja v katerem \xc5\xbeivi, obi\xc4\x8dajno pa se v naravi pojavljajo ope\xc4\x8dno rde\xc4\x8dkasti ali rde\xc4\x8dkasto rumeni osebki z bolj ali manj opaznimi rumenkastimi progami. Rep je temnej\xc5\xa1e barve, ka\xc4\x8da pa ga uporablja za privabljanje plena. Strupniki te vrste ka\xc4\x8d so dalj\xc5\xa1i od strupnikov ostalih avstralskih strupenja\xc4\x8d._NEWLINE_Vrsto je leta 1898 opisal George Albert Boulenger._NEWLINE_Ta vrsta se pari spomladi in v zgodnjem poletju. Samice skotijo do 13 \xc5\xbeivih mladi\xc4\x8dev pozno poleti ali zgodaj jeseni\n_START_SECTION_\nRaz\xc5\xa1irjenost\n_START_PARAGRAPH_\nA. pyrrhus je raz\xc5\xa1irjen od obal Zahodne Avstralije, preko osrednje Avstralije do Severnega teritorija. Na jugu sega njegov habitat do Kalgoorlie._NEWLINE_Vrsta \xc5\xbeivi na pe\xc5\xa1\xc4\x8dinah in kamnitih odro\xc4\x8dnih podro\xc4\x8djih osrednje in zahodne Avstralije. na jugozahodnem delu te ka\xc4\x8de najdemo tudi na zatravljenih obmo\xc4\x8djih. V jutranjih urah te ka\xc4\x8de pogosto plezajo na grmovje in druge vi\xc5\xa1je le\xc5\xbee\xc4\x8de objekte, kjer se nastavljajo soncu.'